b'\n_START_ARTICLE_\nSalih Reis\n_START_SECTION_\nBiografia\n_START_PARAGRAPH_\nEra originari de la plana de Troia, al peu del Mont Ida, i antic soldat de l\'ex\xc3\xa8rcit Otom\xc3\xa0 d\'Egipte. "Corsari", Salah Ra\xc3\xafs, havia estat molt de temps company de Khair ed-Din Barba-rossa._NEWLINE_En 1520 va anar a Djerba, juntament amb H\xc4\xb1z\xc4\xb1r Reis i Turgut Reis i aquest mateix any va envair B\xc3\xb4ne, que estava sota control espanyol._NEWLINE_En 1529, al comandament d\'una for\xc3\xa7a de 14 galiotes , va assaltar el Golf de Val\xc3\xa8ncia abans d\'unir-se a la flota d\'Aydin Reis, que va participar en la Guerra turc-espanyola prop de l\'illa de Formentera, on les forces otomanes van destruir la flota espanyola, el comandant , Rodrigo Portundo, va morir en combat.  Durant la guerra, Salih Reis va capturar la galera del capit\xc3\xa0 Tortosa i va prendre el fill de l\'Almirall Portundo, el comandant espanyol, com a presoner de guerra._NEWLINE_el 1536 va acompanyar Khair ed-Din Barba-rossa a Constantinople on va esdevenir comandant de la flota turca i "timoner del Sult\xc3\xa0". Va tenir, en efecte, l\'honor de dirigir la maniobra de la galiota imperial._NEWLINE_El setembre de 1538 com Bahriye Sancakbeyi  comandava les 24 galeres que formaven l\'ala dreta de la flota otomana a la batalla de Pr\xc3\xa9veza , en la que, sota la direcci\xc3\xb3 de Khair ed-Din Barba-rossa, la flota otomana va derrotar a la Lliga Santa de Carles V, comandada per Andrea Doria._NEWLINE_El 5 d\'agost de 1543 segons fonts franceses, italianes i espanyoles, Salih Reis va prendre part en la conquesta franco-otomana de Ni\xc3\xa7a , sota el comandament Barba-rossa Hayreddin Pasha. Segons les mateixes fonts, arran de la conquesta de Ni\xc3\xa7a, Salih Reis va manar la for\xc3\xa7a otomana de 20 galeres i 3 fustes, que va assaltar la Costa Brava a Catalunya aquest mateix any.  A principis d\'octubre de 1543, Salih Reis va desembarcar les seves tropes a Roses i va saquejar la poblaci\xc3\xb3. L\'endem\xc3\xa0, va apar\xc3\xa8ixer a les Illes Medes aproximadament a 1 km de la costa de l\'Estartit, abans de procedir a Palafrugell i Palam\xc3\xb3s, aquesta \xc3\xbaltima va ser severament saquejada despr\xc3\xa9s d\'una ferotge batalla per la seva captura.  A partir d\'aqu\xc3\xad va anar a Sant Joan de Palam\xc3\xb3s, que va ser saquejada de la mateixa manera, i va capturar la galera brivall davant de la costa de Calellla. M\xc3\xa9s tard va desembarcar seves tropes a Emp\xc3\xbaries i Cadaqu\xc3\xa9s, capturant i saquejant ambdues poblacions, abans de tornar cap a Alger. Va ser vist navegant juntament amb Barba-rossa la primavera de 1544._NEWLINE_Al juny-agost del 1551, es va unir a la flota de Sinan Pasha i Turgut Reis, i va jugar un paper important en la conquesta de Tr\xc3\xadpoli (L\xc3\xadbia), que havia estat en poder  dels cavallers de Sant Joan des de 1530, quan els va ser cedida per Carles V d\'Espanya. Va bombardejar la fortalesa dels Cavallers des d\'una dist\xc3\xa0ncia d\'uns 150 passos, finalment, va obligar a Gaspar de Villers, el seu comandant, a rendir-se. Llavors va tornar a Constantinoble, on, pel seu \xc3\xa8xit en la conquesta de Tr\xc3\xadpoli, va ser ascendit al rang de Bahriye Beilerbei (Almirall) de la flota otomana del Mediterrani Occidental i va ser designat com beylerbey de la reg\xc3\xa8ncia d\'Alger._NEWLINE_Arribat a Alger el 1552, va iniciar una campanya al S\xc3\xa0hara amb la finalitat de restablir l\'ordre a Tuggurt i Ouargla. L\'any seg\xc3\xbcent, va atacar Mallorca i el 1554, va envair el Peny\xc3\xb3 de V\xc3\xa9lez que va romandre Turc fins a la seva reconquesta per Felip II d\'Espanya el 1564. El 1555, es va apoderar de Vala que va confiar a un renegat sard, Ali Sardo. Els anys 1556 i 1563 va intentar, infructuosament, alliberar Or\xc3\xa0 i Mers el-Kebir del poder espanyol amb l\'ajuda de la flota de Turgut Reis. El setge de Malta (1565) va ser l\'\xc3\xbaltima missi\xc3\xb3 de Salih Reis, va morir de la pesta l\'any 1568.\n_START_SECTION_\nRetrat\n_START_PARAGRAPH_\nSalah Rais era un col\xc3\xb3s experimentat en les batalles m\xc3\xa9s dures. Feia els honors a Khair ed-Din Barba-rossaper la seva trucul\xc3\xa8ncia verbal i la seva sang-freda que envejaven els seus companys._NEWLINE_Cobria el seu cos amb camises de lli i polaines llargues de gasa, portava un enorme barret i pantalons de cuir d\'Espanya. Li agradava envoltar-se de benestar i comoditat i vivia en un d\'aquests fabulosos palaus d\'Alger, envoltat de tota la riquesa dels conqueridors .._NEWLINE_No hi va haver cap atac, ni cap emboscada a la costa de l\'Adri\xc3\xa0tic o del mar Tirr\xc3\xa8 que no se li atribu\xc3\xads. Salah Pasha va demostrar ser valent, aventurer i diligent en la guerra.'